CELEX: 31984R0863
Language: el
Date: 1984-03-31 00:00:00
Title: Κανονισμός (ΕΟΚ) αριθ. 863/84 του Συμβουλίου της 31ης Μαρτίου 1984 για την τροποποίηση του κανονισμού (ΕΟΚ) αριθ. 1723/84 όσον αφορά τη δυνατότητα χορήγησης ενισχύσεων για τη χρησιμοποίηση βουτύρου για την παρασκευή ορισμένων προϊόντων διατροφής

Avis juridique important

|

31984R0863

Κανονισμός (ΕΟΚ) αριθ. 863/84 του Συμβουλίου της 31ης Μαρτίου 1984 για την τροποποίηση του κανονισμού (ΕΟΚ) αριθ. 1723/84 όσον αφορά τη δυνατότητα χορήγησης ενισχύσεων για τη χρησιμοποίηση βουτύρου για την παρασκευή ορισμένων προϊόντων διατροφής  

Επίσημη Εφημερίδα αριθ. L 090 της 01/04/1984 σ. 0023 - 0023 Φινλανδική ειδική έκδοση: Κεφάλαιο 3 τόμος 17 σ. 0098  Ισπανική ειδική έκδοση: Κεφάλαιο 03 τόμος 30 σ. 0068  Σουηδική ειδική έκδοση: Κεφάλαιο 3 τόμος 17 σ. 0098  Πορτογαλική ειδική έκδοση : Κεφάλαιο 03 τόμος 30 σ. 0068 

ΚΑΝΟΝΙΣΜΟΣ (ΕΟΚ) αριθ. 863/84 ΤΟΥ ΣΥΜΒΟΥΛΙΟΥ της 31ης Μαρτίου 1984 για την τροποποίηση του κανονισμού (ΕΟΚ) αριθ. 1723/81 όσον αφορά τη δυνατότητα χορήγησης ενισχύσεων για τη χρησιμοποίηση βουτύρου για την παρασκευή ορισμένων προϊόντων διατροφήςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 856/84 (2), και ιδίως το άρθρο  12 παράγραφος 2,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1723/81 του Συμβουλίου της 24ης Ιουνίου 1981 περί θεσπίσεως των γενικών κανόνων σχετικά με τα μέτρα που προορίζονται να διατηρήσουν το επίπεδο χρησιμοποιήσεως βουτύρου από ορισμένες κατηγορίες καταναλωτών και βιομηχανιών (3)  προβλέπει τη δυνατότητα χορήγησης ενισχύσεων για τη χρησιμοποίηση βουτύρου για την παρασκευή προϊόντων ζαχαροπλαστικής και παγωτών- ότι είναι σκόπιμο, για να αντιμετωπιστεί η δημιουργία σημαντικών πλεονασμάτων γαλακτοκομικών προϊόντων, να επεκταθεί το ευεργέτημα των ενισχύσεων που προβλέπονται από τον κανονισμό (ΕΟΚ) αριθ. 1723/81 στη χρησιμοποίηση βουτύρου για την παρασκευή άλλων  προϊόντων διατροφής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 1723/81 τροποποιείται ως εξής:  1. Το άρθρο 1 αντικαθίσταται από το ακόλουθο κείμενο:  "Άρθρο 1 1. Είναι δυνατό να αποφασιστεί η χορήγηση ενισχύσεων για να επιτραπεί η αγορά βουτύρου σε μειωμένη τιμή από:  α) τους οργανισμούς και τις ενώσεις προσώπων χωρίς κερδοσκοπικό σκοπό- β) τις ένοπλες δυνάμεις και παρεμφερείς μονάδες των κρατών μελών- γ) τους παρασκευαστές προϊόντων ζαχαροπλαστικής και παγωτών- δ) τους παρασκευαστές άλλων προϊόντων διατροφής που θα καθοριστούν.  2. Ο όρος "βούτυρο" κατά την έννοια του παρόντος κανονισμού περιλαμβάνει και το συμπυκνωμένο βούτυρο." 2. Το άρθρο 3 αντικαθίσταται από το ακόλουθο κείμενο:  "Άρθρο 3 Οι λεπτομέρειες εφαρμογής του παρόντος κανονισμού αφορούν κυρίως το ποσό της ενίσχυσης, τα μέτρα ελέγχου για την εξασφάλιση του ιδιαίτερου προορισμού και, κατά περίπτωση, την τιμή πωλήσεως, τα χαρακτηριστικά και τη συσκευασία του βουτύρου, καθώς και τον  καθορισμό των προϊόντων που αναφέρονται στο άρθρο 1 παράγραφος 1 στοιχείο δ)."  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Μαρτίου 1984.  Για το Συμβούλιο Ο Πρόεδρος M. ROCARD  (1) ΕΕ αριθ. L 148 της 28. 6. 1968, σ. 13.  (2) Βλέπε σ. 10 της παρούσας Επίσημης Εφημερίδας.  (3) ΕΕ αριθ. L 172 της 30. 6. 1981, σ. 14.